


INVITAȚIE
Concursul județean „LES JOURNALISTES DE L’AVENIR”
Vă invităm să participați la concursul județean „Les journalistes de l’avenir”, organizat de Colegiul Agricol și de Industrie Alimentară „Vasile Adamachi” din Iași, în cadrul proiectului educațional județean înscris în CAEJ 2025–2026, poziția 106.
Faza județeană a concursului se va desfășura miercuri, 25 noiembrie 2026. Concursul se adresează elevilor din colegiile și liceele tehnologice din județul Iași care studiază limba franceză, la nivelurile A1–B1, și urmărește dezvoltarea competențelor de comunicare în limba franceză, a competențelor digitale, culturale și interculturale, precum și valorificarea limbii franceze în contexte profesionale și culturale.
	TERMEN DE TRANSMITERE A LUCRĂRILOR
20 noiembrie 2026



Secțiunile concursului
„Arts et culture” – producere de mesaje scrise în limba franceză: reportaje culturale, articole de ziar, interviuri și prezentări privind obiective turistice, personalități culturale, evenimente culturale, monumente și instituții.
„Métiers” – producere de mesaje orale în limba franceză: reportaje video, interviuri și prezentări despre meserii și parcursuri de formare profesională din diferite domenii.
Parteneri: Inspectoratul Școlar Județean Iași, Institutul Francez Iași și Biblioteca Centrală Universitară „Mihai Eminescu” Iași.
Prin această inițiativă ne propunem să oferim elevilor un cadru de exprimare creativă în limba franceză, să încurajăm colaborarea și să valorizăm legătura dintre educație, cultură, profesii și comunicare.
Vă așteptăm cu drag!

